Se vedlagte høringsliste

**Høring over udkast til forslag til lov om ændring af lov om friskoler og private grundskoler m.v. (Fleksible rammer for særlige tilbud om grundskoleundervisning til visse tosprogede elever m.v.)**

Vedlagt fremsendes udkast til forslag til lov om ændring af lov om friskoler og private grundskoler m.v. (Fleksible rammer for særlige tilbud om grundskoleundervisning til visse tosprogede elever m.v.).

Med lovforslaget bliver rammerne for de frie grundskolers særlig tilbud om grundskoleundervisning til tosprogede elever i henhold til overenskomst med kommunalbestyrelsen gjort mere fleksible. Efter den gældende ordning kan sådanne tilbud alene tilrettelægges som et særligt tilbud i særlige modtagelsesklasser. Der foreslås, at den undervisning for tosprogede elever, de frie grundskoler kan indgå overenskomst med kommunalbestyrelsen om, kan tilrettelægges som en del af skolens almindelige undervisningstilbud i de ordinære klasser.

Forslaget indeholder endvidere konsekvensændring af lov af frie grundskoler og private grundskoler m.v. som følge af finansieringsomlægning pr. 1. januar 2017 af Barselsfonden fra en bevillingsfinansieret ordning til en bidragsfinansieret ordning.

Derudover indeholder forslaget en konsekvensændring som følge af en ændring i lov om social service.

Undervisningsministeriet skal anmode om de bemærkninger, som udkastet til lovforslag giver anledning til.

Eventuelle bemærkninger til udkastet skal være ministeriet i hænde

senest **onsdag den 25. oktober 2017, kl. 12.00.**

Bemærkninger bedes sendt til følgende e-mailadresse med oplysningen ”Høringssvar – lovforslag om fleksible rammer for særlige tilbud om grundskoleundervisning til visse tosprogede elever” i emnefeltet:

AUDGRUND@uvm.dk

Spørgsmål til udkastet til lovforslaget kan rettes til undertegnede.

Lovforslaget forventes fremsat i november 2017. Alle høringssvar, herunder høringssvar modtaget efter høringsfristen, vil blive sendt til Folketingets Undervisningsudvalg.

Med venlig hilsen

Helle Mortensen

Specialkonsulent

Direkte tlf. +45 33 92 51 97

helle.mortensen@uvm.dk